Pleuwigner
Pleuwigner a zo ur gumun eus kanton Pleuwigner e departamant ar Mor-Bihan.

Ardamezioù

Istor

Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Pleuwigner gant teir c'humun ennañ:Brec'h, Kamorzh ha Pleuwigner; e Bann an Alre e oa; miret ha brasaet e voe kanton Pleuwigner e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Pleuwigner en Arondisamant an Oriant bet krouet e 1800.

Brezel-bed kentañ
 239 gwaz eus ar gumun a gollas o buhez abalamour d'ar brezel, d.l.e. 4,33 % eus he foblañs e 1911.
Eil Brezel-bed
 Mervel a reas 69 den ag ar gumun abalamour d'ar brezel; tri anezhe a oa yuzev, drouklazhet e voent e kamp-diouennañ Auschwitz (Polonia) e 1942. 
 D'an 23 a viz Genver 1943 e kouezhas un nijerez B-17 eus aerlu SUA (United States Army Air Forces) e Koad Keronig, e Pleuwigner; lazhet e voe seizh nijour a oa en he bourzh, an tri all a voe serret gant an Alamaned.
Brezelioù didrevadenniñ
 Seizh gwaz a varvas e Brezel Indez-Sina ha seizh all e Brezel Aljeria.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Ya d'ar brezhoneg 
 D’an 9 a viz Du 2006 e oa bet votet ar garta Ya d'ar brezhoneg gant kuzul-kêr ar gumun.
 D'an 19 a viz Mezheven 2010 e oa bet roet d'ar gumun al label Ya d'ar brezhoneg live 1.

Deskadurezh 
 Klasoù divyezhek a zo er skol gristen abaoe 1994. 
 E distro-skol 2022 e oa 136 skoliad enskrivet er c'hlasoù divyezhek (17 % eus skolidi ar gumun evit a sell ouzh ar c'hentañ derez)

Monumantoù ha traoù heverk 

 An iliz katolik.
 Chapel Sant Klomer.
 Monumant ar re varv ag ar Rezistañs eus Kanton Pleuwigner.
 Monumant ar re varv ag ar gumun.
 Plakennoù an nijourion SUAat.

Douaroniezh

Emdroadur ar boblañs abaoe 1962

Melestradurezh

Tud 
 Job ar Bayon, skrivagner, bet ganet e Pleuwigner d'an 12 a a viz Ebrel 1876.
 Jean-Marie Goasmat, marc'h-houarnour breizhat, a oa o chom e Pleuwigner.

Gevelliñ

Liammoù diavaez 

  Pleuwigner war lec'hienn Geobreizh

Notennoù ha daveennoù 

Kumunioù ar Mor-Bihan
Kumunioù bet krouet er Mor-Bihan e 1790
Ar Brezoneg er Skol
Nijerezioù SUA aet d'ar strad e Breizh e-pad an Eil brezel-bed